 Шеф сталне делегације Народне скупштине у Интерпарламентарној скупштини православља Александар Чотрић учествовао је на међународној конференцији „Други светски рат - хришћанско становиште: седамдесет година касније“ 8. октобра 2015. године у Диселдорфу.

 Шеф Сталне делегације Народне скупштине у ИСП Александар Чотрић учествовао је 23. априла 2015. године, на заседању Међународног секретаријата ИСП које је одржано у Јеревану, Јерменија.

 Стална делегација Народне скупштине у ИСП учествовала је на заједничком заседању Комисија ИСП за образовање и за културу, под називом „Образовање и култура као основа православне традиције", које је 6. априла 2015. године одржано у Тбилисију, Грузија. Делегацију су чинили Александар Чотрић, шеф делегације Народне скупштине у ИСП и председник Комисије за културу ИСП и проф. др Милета Поскурица, члан делегације Народне скупштине и члан Комисије за образовање ИСП.

 Шеф делегације Народне скупштине у ИСП Александар Чотрић учествовао је на Међународној конференцији на тему: „Достојанство, слобода и права човека: хришћанска димензија“, која се одржала у Љубљани, Република Словенија, од 9. до 12. фебруара 2015. године.

 Стална делегација Народне скупштине Републике Србије у ИСП учествовала је на 21. годишњем Генералном заседању ИСП, од 26. до 30. јуна 2014. године у Москви, Руска Федерација.  
Главна тема заседања била је „Парламентарна демократија – хришћанство – православље: вредности и значења“. Током заседања, шеф сталне делегације Народне скупштине у ИСП Александар Чотрић изабран је за председника Одбора за културу ИСП.  
Делегацију су чинили Александар Чотрић, шеф делегације и проф. др Милета Поскурица, члан делегације.